钦定古今图书集成/明伦汇编/氏族典/第331卷 > 刘恺
## 钦定古今图书集成/明伦汇编/氏族典/第331卷 > 刘恺

按《后汉书刘般传》：“般子恺，字伯豫，以当袭般爵，让与
弟宪，遁逃避封。永元十年，征恺，拜为郎，稍迁侍中。恺
之入朝，在位者莫不仰其风行，迁步兵校尉。十三年，
迁宗正，免。复拜侍中，迁长水校尉。永初元年，代周章
为太常，六年，代张敏为司空。元初二年，代夏勤为司
徒。永宁元年，称疾致仕。安帝亲政事，朝廷多称恺之”
德，诏引恺，拜太尉。视事三年，以疾乞骸骨，许之。卒于
家。